stanford-oval/wikipedia huggingface dataset:
Shilpa Shetty
Palkinnot

Bollywood Movie Award (1998)
Giant International Award (2004)
AAHOA Award (2005)
Indian ”Diva of the Year” by SaharaOne Television viewers (2005)
IIFA Special Award for Global Impact (2007)
Silver Star Award (2007)
Rajiv Gandhi National Quality Award (2007)
Zee Cine Award (2008)
IIFA-FICCI Frames Awards for the ”Most Powerful Entertainers of the Decade”, yksi kymmenestä saajasta (2009)
Filmfare Award (1994, 2003, 2005)
International Indian Film Academy Award (2001, 2005)
Star Screen Award (2003, 2005)
Bollywood Movie Award (2005)
Zee Cine Award (2005)
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1993 | Baazigar | Seema Chopra | Hindi |  |
| 1994 | Aao Pyaar Karen | Chhaya | Hindi |  |
| 1994 | Main Khiladi Tu Anari | Mona/Basanti | Hindi |  |
| 1994 | Aag | Bijli | Hindi |  |
| 1995 | Gambler | Ritu | Hindi |  |
| 1995 | Hathkadi | Neha | Hindi |  |
| 1996 | Mr. Romeo | Shilpa | Tamili |  |
| 1996 | Chhote Sarkar | Seema | Hindi |  |
| 1996 | Himmat | Nisha | Hindi |  |
| 1996 | Sahasa Veerudu Sagara Kanya | Sona | Telugu |  |
| 1997 | Dus | Journalisti | Hindi | Kesken jäänyt elokuva |
| 1997 | Prithvi | Neha | Hindi |  |
| 1997 | Insaaf | Divya | Hindi |  |
| 1997 | Zameer: The Awakening of a Soul | Roma Khurana | Hindi |  |
| 1997 | Auzaar | Prathna Thakur | Hindi |  |
| 1997 | Veedeva Dandi Babu | Nandhana | Telugu |  |
| 1998 | Pardesi Babu | Chinni Malhotra | Hindi |  |
| 1998 | Aakrosh | Komal | Hindi |  |
| 1999 | Jaanwar | Mamta | Hindi |  |
| 1999 | Shool |  | Hindi | Erikoisesiintyminen ”Main Aayi Hoon U.P. Bihar Lootne” |
| 1999 | Lal Baadshah | Asianajajan tytär | Hindi |  |
| 2000 | Azad | Kanaka Mahalakshmi | Telugu |  |
| 2000 | Dhadkan | Anjali | Hindi |  |
| 2000 | Tarkieb | Preeti Sharma | Hindi |  |
| 2000 | Kushi | Macarena | Tamili | Erikoisesiintyminen |
| 2000 | Jung | Tara | Hindi |  |
| 2001 | Indian | Anjali Rajshekar Azad | Hindi |  |
| 2001 | Bhalevadivi Basu | Shilpa | Telugu |  |
| 2001 | Preethsod Thappa | Chandana (Chandu) | Kannada |  |
| 2002 | Karz | Sapna | Hindi |  |
| 2002 | Rishtey | Vaijanti | Hindi |  |
| 2002 | Hathyar | Gauri Shivalkar | Hindi |  |
| 2002 | Chor Machaaye Shor | Kaajal | Hindi |  |
| 2002 | Badhaai Ho Badhaai | Radha/Banto Betty | Hindi |  |
| 2002 | Junoon | Manisha | Hindi |  |
| 2003 | Ondagona Baa | Belli | Kannada |  |
| 2003 | Darna Mana Hai | Gayathri | Hindi |  |
| 2004 | Phir Milenge | Tamanna Sahni | Hindi |  |
| 2004 | Garv: Pride and Honour | Jannat | Hindi |  |
| 2005 | Dus | Aditi | Hindi |  |
| 2005 | Fareb | Neha | Hindi |  |
| 2005 | Khamosh… Khauff Ki Raat | Sonia | Hindi |  |
| 2005 | Auto Shankar | Rahanlainaaja | Kannada |  |
| 2006 | Shaadi Karke Phas Gaya Yaar | Ahana | Hindi |  |
| 2007 | Life in a… Metro | Shikha | Hindi |  |
| 2007 | Apne | Simran | Hindi |  |
| 2007 | Om Shanti Om | Itsenään | Hindi | Erikoisesiintyminen laulussa ”Deewangi Deewangi” |
| 2008 | Dostana |  | Hindi | Erikoisesiintyminen laulussa ”Shut Up & Bounce” |
| 2014 | Dishkiyaoon | Itsenään | Hindi | Myös tuottajana Erikoisesiintyminen laulussa ”Tu Mere Type Ka Nahi Hai” |
| 2021 | Hungama 2 | Anjali | Hindi |  |
| 2021 | Nikamma | Avni | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Shilpa Shetty Internet Movie Databasessa. (englanniksi)
Shilpa Shetty Allmoviessa (englanniksi)
Shipa Shettyn henkilökuva BBC:n sivulla (englanniksi)
Jari Puhakka

Jari Puhakka.
Jari Jouko Juhani Puhakka (s. 16. kesäkuuta 1965) toimii kapellimestarina ja sovittajana eri TV-produktioissa sekä useissa viihdekonserteissa. Suuren yleisön tietoisuuteen hän nousi viimeistään BumtsiBum!-ohjelman kapellimestarina.kenen mukaan?
Puhakka aloitti uransa soittaen eri artistien – kuten Kirkan (1984–86) ja Paula Koivuniemen (1986–88) – taustaorkestereissa.
Hän soitti Boulevard-yhtyeessä, joka edusti Suomea vuoden 1988 Euroviisuissa.
Vuonna 1990 Puhakka jäi freelance-muusikoksi ja tuolloin myös äänilevytuotanto astui kuvaan mukaan. Hän on toiminut kapellimestarina ja sovittajana lukuisissa eri artistien levytyksissä 1990-luvulta alkaen sekä tuottanut albumeja muun muassa Eija Kantolalle, Joel Hallikaiselle, Kake Randelinille ja Kari Tapiolle.
Yksityiselämä

Puhakka on asunut Vantaan Metsolassa, mutta päätti vuonna 2012 muuttaa Keski-Suomeen.
Puhakka avioitui tammikuussa 2016 Thaimaassa iskelmälaulaja ja Tangomarkkinoiltakin tutun Kaija Lustilan kanssa.  Pari ehti seurustella ennen liiton solmimista kuutisen vuotta ja he kihlautuivat vuonna 2012. Lokakuussa 2012 Puhakka tuomittiin Helsingin käräjäoikeudessa Lustilan pahoinpitelystä.
Näyttelijä Johanna Puhakka on Jari Puhakan tytär.
TV-ohjelmat

Sarjat
Sirkus Trikolor 1991 (TV1)
Pellit auki 1992–94 (TV1)
Pöllölaakson aarre 1995–96 (MTV3)
Levyraati 1997 (MTV3)
Yllätys yllätys 1997 (MTV3)
Tuttu juttu Show 1994–2002 (TV2)
Bumtsibum! 1997–2005 (MTV3)
Leikin varjolla 2002–2006 (TV2)
Pisteohjelmat
Tenavatähti-finaalit 1993–95 (MTV3)
Syksyn sävel 1994 (MTV3)
Telvis-gaala 1995–2001 (MTV3)
Miss Suomi 1996 (MTV3)
Vuoden suomalainen 1997–98 (MTV3)
Jukka Kuoppamäki konserttilavalla 1997 (TV2)
Joel Hallikainen konserttilavalla 1998 (TV2)
Joulun tähti 1999, 2002 (MTV3)
Sydämeeni joulun teen 1999 (TV2)
Jukka Kuoppamäen 40-vuotistaiteilijajuhlakonsertti 2000 (MTV3)
SPR Nälkäpäivä -keräys 2001 (MTV3)
Kari Tapion joulukonsertti 2001 (MTV3)
Valkea ruusu 1996, 2002, 2003 (MTV3) (TV2)
UIT:n musiikkirevyyt 1995-2007 (MTV3) (TV2)
Kultainen harmonikka vuodesta 1997 (MTV3) (TV2)
Aiheesta muualla

Jari Puhakka Internet Movie Databasessa. (englanniksi)
http://www.discogs.com/artist/Jari+Puhakka
Kuvia tai muita tiedostoja aiheesta Jari Puhakka Wikimedia Commonsissa
Jake Angeli

Jake Angeli vuonna 2023
Jacob Anthony Angeli Chansley (s. 1988) on yhdysvaltalainen salaliittoteoreetikko, joka tuli tunnetuksi ”QAnon-shamaanina” tai ”Q-shamaanina” osallistuttuaan Yhdysvaltain kongressitalon valtaukseen 6. tammikuuta 2021. Hän on shamanismin harjoittaja.
Vaiheet ennen kongressitalon valtausta

Angeli valmistui Moon Valley High Schoolista Arizonan Phoenixissa vuonna 2005. Hän palveli Yhdysvaltain laivastossa vuosina 2005–2007, mutta joutui lähtemään sieltä kieltäydyttyään pernaruttorokotteesta. Angeli yritti sitten luoda uraa näyttelijänä ja voice-over-taiteilijana. Lisäksi hän myi netissä kursseja, joissa hänen sanojensa mukaan opittaisiin taistelemaan pimeyden voimia vastaan. Myöhemmin Angeli alkoi pitää koronapandemiaa huijauksena ja luonnehtia itseään QAnonin digitaalisotilaaksi.
Syyskuussa 2020 Angeli johti Glendalen Arrowhead Mallissa mielenosoitusta, jossa huudettiin ostosten tekijöille, että ostoskeskuksen vessan lähellä olleet symbolit olisivat ”FBI:n pedofiilien koodeja”. Kaksi kuukautta myöhemmin Angeli osallistui Stop the Steal -mielenosoitukseen Maricopan piirikunnassa.
Kongressitalon valtaus ja myöhemmät vaiheet

Kongressitalon valtaus 6. tammikuuta 2021 toi Angelille suuren huomion. Hänet samaistettiin poikkeavan ulkoasunsa johdosta wookieehen, Chewbaccaan ja Jamiroquai-yhtyeeseen. Jamiroquain keulahahmo Jay Kay ilmoitti Twitterissä, ettei hän yhdennäköisyydestä huolimatta ollut QAnon-shamaaniksi kutsuttu henkilö. Angeli kuvattiin kongressitalon valtauksen yhteydessä sarvipäiseen hattuun pukeutuneena, paidattomana ja kasvot maalattuina.
Valtauksen yhteydessä alkoivat levitä perättömät väitteet, joiden mukaan vastuussa tapahtumista olisivat olleet antifasistiset provokaattorit. Angeli itse ilmoitti Twitterissä, ettei kuulunut Antifaan eikä Black Lives Matteriin. Hän oli kertomansa mukaan kamppaillut näitä toimijoita vastaan. Valtauksen jälkeen Angeli itse ilmoittautui poliisille ja kertoi olevansa valokuvissa esiintynyt mies. Hänet vangittiin tammikuussa 2021. Vangitsemisen aikana hänellä todettiin mielenterveysongelmia.
Angeli tunnusti syyllisyytensä haitantekoon viralliselle menettelylle. Hän kertoi katuvansa ja ilmoitti haluavansa elää jatkossa ”Kristuksesta ja Gandhista”. Tuomari piti Angelin anteeksipyyntöä varteenotettavimpana 34 vuoteen kuulemanaan. Angeli tuomittiin marraskuussa 2021 kolmen vuoden ja viiden kuukauden vankeusrangaistukseen. Tuomio oli suhteellisen lievä, koska enimmillään Angelille olisi voitu langettaa 20 vuoden vankeusrangaistus. Angelin vankeustuomio oli silti pisin kongressitalon valtauksesta siihen mennessä langetettu. Angeli vapautettiin 27 kuukautta kestäneen vankeuden jälkeen.
Vapauduttuaan Angeli perui aiemmin ilmaisemansa katumuksen. Hän kertoi, ettei tosiasiassa ollut tullut Donald Trumpin höynäyttämäksi tai irtisanoutunut QAnon-liikkeestä. Hän kiisti myös kärsineensä masennuksesta, kaksisuuntaisesta mielialahäiriöstä, skitsofreniasta tai harhaluuloista. Angeli piti kokemaansa eristystä pehmeänä kidutuksen muotona ja katsoi sen johtaneen hänen päätökseensä tunnustaa syyllisyys. Toisaalta Angeli totesi vuoden 2023 lopussa, että QAnon-käsite oli stigmatisoitunut. Hän ei sanojensa mukaan enää halunnut tulla yhdistetyksi siihen. Angeli kertoi myös tavoittelevansa Arizonan 8. vaalipiiristä paikkaa Yhdysvaltain edustajainhuoneessa libertaaripuolueen ehdokkaana Debbie Leskon ilmoitettua, ettei hän enää asettuisi uudelleen ehdolle vuonna 2024. Angeli ei kuitenkaan saanut vaadittua määrää allekirjoituksia ehdokkuutta varten. Vapautensa aikana hän on jatkanut salaliittoteorioiden esittämistä ja pitänyt podcastia sekä nettikursseja. Lisäksi hän on myynyt muun muassa lippuja ja t-paitoja nettisivuillaan.
Jeremian luolat

Jeremian luolien muodostumia
Jeremian luolat on Kustavissa Kivimaantien (seututie 192) varrella sijaitseva luonnonmuodostuma ja nähtävyys. Nimensä tämä kalliopaasien muodostama kiviryhmä on saanut isonvihan levottomilta vuosilta, jolloin Jeremias-niminen mies piileskeli siellä.
Luolille johtaa tien varresta noin 200 metrin pituinen metsäpolku. Jeremian luolien alueella on lähes pystysuoria kalliojyrkänteitä, syviä railoja, halkeamia ja luolamaisia muodostumia. Äkkijyrkkiä pudotuksia ja railoja ei ole merkitty, ja kulku alueella tapahtuu omalla vastuulla.
Aiheesta muualla

Kustavi – Nähtävyydet (Arkistoitu – Internet Archive)
Jeremian luolat Retkipaikka.fi -palvelussa (Arkistoitu – Internet Archive)
Jaotin

Jaotin on passiivinen jakoverkon osa, joka jakaa tulosignaalin yhtä suuriin osiin mahdollisimman pienin häviöin. Jaottimen haarojen välillä ei ole haaroittimen tapaista häiriövaimennusta.
Jekaterina Štšerbakova

| Jekaterina Štšerbakova Екатерина Щербакова> Henkilötiedot |
| --- | --- |
Syntynyt: 22. syyskuuta 1997 (ikä 27) Pietari
Kansalaisuus:   Venäjä
Kyokushin-ottelija
Aktiivisena:  2014–
Pituus:  161 cm
Paino:  75 kg
Painoluokka:  raskassarja
Vyöarvo:  1. dan
| Mitalit> Maa:   Venäjä.Naisten Kyokushin.European Open  | Mitalit> Maa:   Venäjä.Naisten Kyokushin.European Open  | Mitalit> Maa:   Venäjä.Naisten Kyokushin.European Open  | Maa:   Venäjä> Naisten Kyokushin. |
| --- | --- | --- | --- |
|  Kultaa | Minsk 2019 | avoin |  |
| EM-kilpailut  | EM-kilpailut  | EM-kilpailut  |  |
|  Kultaa | Katowice 2021 | +65 kg |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | Moskova 2021 | +65 kg |  |
|  Pronssia | Moskova 2017 | +65 kg |  |
| Venäjän Cup  | Venäjän Cup  | Venäjän Cup  |  |
|  Pronssia | Vladivostok 2022 | +65 kg |  |
| All-Russian  | All-Russian  | All-Russian  |  |
|  Hopeaa | Pietari 2019 | +65 kg |  |
|  Hopeaa | 2022 | +70 kg |  |
| Valko-Venäjän Open  | Valko-Venäjän Open  | Valko-Venäjän Open  |  |
|  Hopeaa | Minsk 2021 | +65 kg |  |
Nuorten Kyokushin
| EM-kilpailut  | EM-kilpailut  | EM-kilpailut  |  |
|  Pronssia | Varna 2014 | -60 kg |  |
Jekaterina Štšerbakova (ven. Екатерина Щербакова, s. 22. syyskuuta 1997 Pietari) on venäläinen karateka. Hän on kaksinkertainen Kyokushinin Euroopan-mestari.
Kilpaura

Štšerbakova saavutti 2014 nuorten tasolla EM-pronssia 16–17-vuotiaiden tyttöjen keskisarjassa.
Štšerbakova sijoittui huhtikuussa 2017 Tokion MM-kisojen neljänneksi hävittyään raskaansarjan pronssiottelussa Maria Jaskolle. Lokakuussa Štšerbakova voitti raskaansarjan pronssia Venäjän mestaruuskisoissa.
Štšerbakova palkittiin maaliskuussa 2019 parhaasta taisteluhengestä Venäjän Cupissa. Hän sijoittui turnauksessa neljänneksi hävittyään raskaansarjan pronssiottelun. Lokakuussa Štšerbakova saavutti hopeaa All-Russian turnauksessa hävittyään loppuottelussa Jelizaveta Krivošlykovalle. Joulukuussa Štšerbakova kohtasi toistamiseen Krivošlykovan loppuottelussa. Tällä kertaa hän voitti Krivošlykovan ja saavutti avoimensarjan Euroopan-mestaruuden Valko-Venäjällä.
Štšerbakova saavutti maaliskuussa 2021 ensimmäisen Venäjän mestaruutensa naisten raskaassasarjassa voitettuaan loppuottelussa Julia Markovan. Huhtikuussa hän oli mukana Valko-Venäjän Openissa, jossa Štšerbakova eteni loppuotteluun saakka. Hän jäi hopealla hävittyään Elizaveta Zabelinalle. Marraskuussa Štšerbakova puolestaan onnistui voittamaan ensimmäisen raskaansarjan Euroopan mestaruuden Puolassa. Hän voitti avauskierroksellaan Katarzyna Gajdan, jonka myötä Štšerbakova eteni loppuotteluun. Hän saavutti mestaruuden voitettuaan Karolina Barylakin.
Maaliskuussa 2022 Štšerbakova saavutti pronssia Venäjän Cupissa. Toukokuussa hän saavutti All-Russian turnauksessa hopeaa hävittyään loppuottelussa Valeria Kolesnikovalle. Joulukuussa pidettiin toinen Venäjän cup, joka käytiin avoimessa painoluokassa. Štšerbakova sijoittui turnauksessa neljänneksi hävittyään pronssiottelun Jekaterina Karpovalle.
Marraskuussa 2023 hän oli mukana MM-kilpailuissa. Štšerbakova eteni suoraan toiselle kierrokselle, jossa hän hävisi Otono Yamazakille.
Janówin piirikunta

Janówin piirikunta (puol. powiat janowski) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 45 709. Siihen kuuluvat seitsemän kuntaa ovat Batorz, Chrzanów, Dzwola, Godziszów, Janów Lubelski, Modliborzyce ja Potok Wielki.
Piirikunnan väestöpyramidi 2014.
Vuoden 2019 lopussa Janówin piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 61 prosenttia ja eläkeikäiset 21,8 prosenttia väestön keski-iän ollessa 42,2 vuotta. Vuonna 2019 piirikunnassa syntyi 406 lasta. Janówin piirikunnan väkiluvun ennakoidaan pienenevän 35 085 asukkaaseen vuoteen 2050 mennessä.
Jerry Fuchs

Gerhardt "Jerry" Fuchs (31. joulukuuta 1974 − 8. marraskuuta 2009) oli yhdysvaltalainen indie rock -rumpali, kirjailija ja graafinen taiteilija. Fuchs oli jäsen bändeissä Turing Machine, The Juan MacLean, !!! ja Maserati. Hän soitti rumpuja livenä MSTRKRFT ja LCD Soundsystem ryhmien kanssa.
Jaan Lintrop

Jaan Lintrop (13. kesäkuuta 1885 Alliku vald – 24. maaliskuuta 1962 Oisu) oli virolainen novellisti ja sanomalehtimies. Hän toimi eri sanomalehtien toimittajana, kunnes vuonna 1919 perusti sanomalehtitoimiston AB, jonka seuraajaa ETA:ta hän johti vuoteen 1929 asti.
Teokset > Novellikokoelmat

"Igapäevane elu" (1909)
"Nutt ja naer" (1910)
"Oma aja lapsed" (1959), valikkogu
"Kitsad väravad" (1985), valikkogu
Teokset > Kertomus

"Villem Elgas" (1911)
Teokset > Romaani

"Muiste" (1936)
Teokset > Matkakertomus

"Türgi enne ja nüüd" (1930)
Jao

| Jao> Tiedot |
| --- | --- |
Alue:   Malawi  Mosambik  Tansania  Sambia
Puhujia:  3,1 miljoonaa
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
Kielikoodit
ISO 639-2:  yao
ISO 639-3:  yao
 Ohje 
Jao on Kaakkois-Afrikassa puhuttu bantukieli. Sitä puhuu äidinkielenään 2,2 miljoonaa ihmistä Malawissa, noin puoli miljoonaa Mosambikissa, 400,000 Tansaniassa ja joitakin satoja Sambiassa. Jaon läheisimmät sukukielet ovat mwera, makonde ja machinga.
Jerry Goodman

Jerry Goodman (1970)
Jerry Goodman (s. 16. maaliskuuta 1949 Chicago, Illinois) on yhdysvaltalainen jazz- ja rockviulisti. Hän soitti eri yhtyeissä sähköviulua.
Goodman aloitti viulunsoiton lapsena. Hänen molemmat vanhempansa toimivat jousisoittajina Chicagon sinfoniaorkesterissa, ja hänen enonsa tai setänsä oli säveltäjä, jazzpianisti Marty Rubenstein. Klassisesta koulutuksesta huolimatta Goodman liittyi The Flock -yhtyeeseen, joka sai levytyssopimuksen Columbia Recordsilta ja julkaisi debyyttialbuminaan The Flockin. Tässä yhtyeessä Goodman toimi vuoteen 1970, jolloin asettui Wisconsinin maaseudulle. Vuonna 1971 hän aloitti yhteistyön John McLaughlinin kanssa. Tämä etsi viulistia sooloalbumiaan My Goal's Beyond varten. Tämän yhteistyön seurauksena Goodmanista tuli Mahavishnu Orchestran jäsen. Goodman sai tämän jäsenyyden myötä kansainvälisen seuraajajoukon.
1980-luvun puolessavälissä Goodman alkoi tauon jälkeen levyttää New Age -musiikkiin suuntautuneelle Private Music -yhtiölle. Hän julkaisi soolo-LP:t On the Future of Aviation, Ariel ja It's Alive. Samoihin aikoihin Goodman aloitti työskentelyn elokuvamusiikin parissa. Hän sävelsi musiikin Lily Tomlinin elokuvaan The Search for Signs of Intelligent Life in the Universe. Hän työskenteli myös sellaisissa elokuvissa Herrasmieshuijarit (1988), Kaikenkarvaiset lemmikit (1996), Broadwayn kutsu (1996) ja Best in Show – näyttelyn kunkut (2000).
1990-luvun alussa Goodman liittyi uudelleen perustettuun Dixie Dregs -yhtyeeseen. Hän kiersi myös New Age -yhtye Shadowfaxin kanssa. Suuren osan 1990-luvusta ja 2000-vuosikymmenen alusta Goodman oli aktiivinen sessiomuusikkona ja soitti Toots Thielemansin, Hall & Oatesin sekä Derek Sherinianin levyillä. Vuonna 2004 Goodman soitti kiertuetauon jälkeen Gary Husbandin Force Majeure -kokoonpanon kanssa. Hän esiintyi myös sen live-DVD:llä Live at the Queen Elizabeth Hall, London (2005). Vuonna 2009 Goodman liittyi progressiiviseen metalliyhtye Dream Theateriin sen albumia Black Clouds & Silver Linings varten. Muiden projektiensa ohessa Goodman soitti vuonna 2015 jazzrumpali Billy Cobhamin kanssa tämän Spectrum 40 -kiertueella ja -konserttialbumilla.
Jerry Francisco

Jerry T. Francisco oli yhdysvaltalainen, Tennesseen osavaltion Shelby Countyn poliisin patologi ja tutkija, joka tuli tunnetuksi maailmanlaajuisesti suorittaessaan Elvis Presleyn ruumiinavauksen ja julkaistuaan kuolinsyyn medialle.
Francisco suoritti Presleyn ruumiinavauksen yhdessä Baptist Memorial Hospitalin ylilääkärin Eric Muirheadin, tohtori Noel Florredon ja Presleyn henkilääkärin George C. Nichopoulosin kanssa Baptist Memorial Hospitalissa suoraan kuolleeksi julistamisen jälkeen.
Francisco ilmoitti välittömästi järjestetyssä lehdistötilaisuudessa Presleyn kuoleman johtuneen sydämen rytmihäiriöstä.
Jerry Hadley

Jerry Hadley (16. kesäkuuta 1952 – 18. heinäkuuta 2007) oli yhdysvaltalainen tenori. Hän sai uransa aikana kolme Grammy-palkintoa vuosina 1992, 1995 ja 2004.
Hadley kaavaili alun perin kapellimestarin uraa, mutta alkoi sitten opiskella laulamista. Hän aloitti uransa pienissä oopperataloissa eri kohteissa Yhdysvalloissa, mutta pääsi New Yorkin oopperan vakituiseksi tähdeksi debytoituaan siellä Arturon roolissa Gaetano Donizettin oopperassa Lucia di Lammermoor.
Hadley teki Wienin valtionoopperan -debyyttinsä vuonna 1982 tulkiten silloinkin Donizettia. Hän esiintyi uransa aikana useissa maailman tunnetuimmissa oopperataloissa, kuten La Scalassa, Metropolitan-oopperassa sekä Hampurin valtionoopperassa. Hän tuli Donizettin oopperaroolien ohella tunnetuksi mm. Gioacchino Rossinin ja Wolfgang Amadeus Mozartin sekä Broadway-musikaalien, operetin ja populaarimusiikin tulkitsijana. Hän esiintyi usein myös Tom Rakewellin roolissa Igor Stravinskin oopperassa The Rake's Progress.
Hadley tilasi vuonna 1996 Daniel Steven Craftsilta Carl Sandburgin runouteen pohjautuvan musiikkiteoksen The Song and The Slogan, joka sai kantaesityksensä vuonna 2000. Hän ampui itseään ilmakiväärillä päähän 10. heinäkuuta 2007 New Yorkin osavaltiossa ja päätyi tajuttomana sairaalaan. Hänellä todettiin vaikeita aivovaurioita, ja hänen hengissäpitonsa lopetettiin tehoamattomana 16. heinäkuuta. Hän menehtyi vammoihinsa kaksi päivää myöhemmin.
Hadleyn viimeiset oopperaesitykset tapahtuivat Australiassa toukokuussa 2007 Pinkertonin roolissa Giacomo Puccinin teoksessa Madama Butterfly. Ennen itsemurhaansa Hadleyn kerrotaan kärsineen taloushuolista ja masennuksesta.
Jacksonville (Florida)

| Jacksonville |
| --- | --- |
 Jacksonvillen taivaanrantaa.
 lippu:  vaakuna
 Jacksonville Duvalin piirikunnan kartalla.
 Jacksonville
 Koordinaatit: 30°19′N, 81°40′W 
Valtio:  Yhdysvallat
Osavaltio:  Florida
Piirikunta:  Duval
Väkiluku (2010):  821 784
 – Metropolialue:  1 345 596
 
 www.coj.net 
Infobox OKVirheellinen NIMI-arvo: 
Jacksonville on kaupunki Yhdysvaltojen Floridan osavaltion koillisosassa. Alueen alkuperäisasukkaita olivat timucuat ja varsinainen kaupunki perustettiin vuonna 1822. Nimensä kaupunki sai kenraalin ja sittemmän presidentti Andrew Jacksonin mukaan. Vuoden 2010 väestönlaskennan mukaan Jacksonvillen asukasluku oli 821 784 ja suuremman metropolialueen 1 345 596.
Maantiede

Jacksonville sijaitsee Floridan osavaltion koillisosassa. Alue Atlantin valtameren rannikolla Saint Johns -joen suulla tunnetaan nimellä First Coast. Itse kaupunki on rakennettu lähelle joen suuta. Kaupungin alue on osa Duvalin piirikuntaa. Pinta-alaltaan Jacksonville on yksi Yhdysvaltojen suurimmista kaupungeista. Matkaa Jacksonvillestä Georgian osavaltion rajalle pohjoisessa on noin 40 kilometriä. Kaupungin pohjoispuolella sijaitsee Timucuan Ecological and Historic Preserve suojeltu kosteikkoalue ja etelässä rannikolla Guana River State Park. Lähistöllä ovat myös Big Talbot Island- ja Little Talbot Island State Park.
Sään puolesta Jacksonvillen alueella vallitsee neljä selvästi toisistaan erottuvaa vuodenaikaa. Keväät ovat viileitä, kesät kuumia ja aurinkoisia, sää viilenee syksyllä ja talvet ovat suhteellisen leutoja. Muulle Floridalle tyypilliset hurrikaanit eivät ole kovin tavallisia Jacksonvillessä.